Ynglŷn â'r swydd

Cenhadaeth BTP yw gweithio mewn partneriaeth ag eraill i helpu i greu amgylchedd rheilffyrdd diogel sy'n rhydd rhag amhariad ac ofn troseddu. Mae PCSO's yn hanfodol o ran cyflawni ein cenhadaeth trwy weithredu fel cysylltydd o fewn ein cymuned a chynnal hyder y cyhoedd.

Ni fydd unrhyw ddau ddiwrnod yr un peth gan eich bod yn helpu i ddiogelu a rhoi sicrwydd i deithwyr, staff rheilffyrdd a manwerthwyr o fewn y Gymuned BTP. Fel heddlu cenedlaethol, disgwyliwn i'n pobl fod y gorau, heb eithriad.

Byddwch yn barod i weithio'n galed i ddysgu'r sgiliau sydd arnoch eu hangen i wasanaethu'ch cymuned a rhoi sicrhau i'r cyhoedd. Bydd gennych holl gyfrifoldebau PCSO ond â ffocws o fewn amgylchedd rheilffyrdd a fydd hefyd yn caniatáu i chi orfodi Is-ddeddfau BTP. Bydd dyletswyddau nodweddiadol yn cynnwys patrolau amlwg mewn gorsafoedd, gan gynorthwyo teithwyr a chynorthwyo staff.

Rydym yn chwilio am unigolion gwydn sydd â diddordeb ar gyfer gwasanaeth cwsmeriaid. Mae gallu i ymgysylltu â'r gymuned a ffurfio cysylltiadau cryf â'n sefydliadau partner yn hanfodol. Byddwch yn gallu siarad yn groyw, byddwch yn hyblyg, ac yn gallu meddwl ar eich traed, byddwch yn adnabyddus am eich gallu i ddatrys ystod amrywiol o senarios. Yn anad dim, fe welwch hyn nid fel swydd, ond fel galwedigaeth - a byddwch yn frwdfrydig am gael y cyfle i wneud gwahaniaeth.

Ymunwch â'n tîm brwdfrydig ac amrywiol ac fe welwch fod y gwobrwyon mor unigryw â'r heriau.

Pwy rydym yn chwilio amdanynt

Mae'n bwysig bod ein PCSOs yn darparu'r gwasanaeth gorau posibl. Oherwydd hynny rydym yn chwilio am bobl sy'n gymwys am y swydd ac yn gallu ei gwneud yn effeithiol, fel y'i diffinnir gan y meini prawf cymhwysedd dilynol.

**Cenedligrwydd / Hawl i weithio yn y DU**

Mae'n rhaid bod gennych yr hawl i fyw a gweithio yn y DU yn barhaol a heb gyfyngiad. Bydd gennych yr hawl hon yn awtomatig os ydych chi'n wladolyn Prydeinig neu'n aelod o'r GE neu wladwriaethau eraill yn yr AEE [Ardal Economaidd Ewropeaidd] (Gwlad yr Iâ, Norwy, a Liechtenstein). Efallai y bydd dinasyddion y Gymanwlad a gwladolion tramor yn gymwys hefyd - sylwch y bydd rhaid i chi allu aros yma'n barhaol a gweithio heb gyfyngiad.

**Preswylio**

Mae'n rhaid bod pob ymgeisydd (waeth beth yw eu cenedligrwydd a'u hawl i weithio) wedi bod yn preswylio yn y DU ers y 3 blynedd diwethaf o leiaf. Mae angen hyn i sicrhau ein bod yn gallu eich gwirio'n ddigonol a mae'n llawn mor gymwys i ymgeiswyr Prydeinig ag unrhyw genedligrwydd arall. Mae gwyliau am 2 wythnos dramor yn iawn, ond nid yw blwyddyn i ffwrdd sydd wedi cael ei threulio'n teithio.

**Oedran**

Rhaid i chi fod o leiaf 18 mlwydd oed i fod yn PCSO.

**Euogfarnau a rhybuddiadau: chi a'ch teulu**

**Ni fyddwch yn gymwys i wneud cais i ddod yn PCSO os ydych chi erioed wedi cael unrhyw euogfarnau, rhybuddiadau, ceryddon a hysbysiadau cosb (heblaw am hysbysiadau cosb gyrru). Mae hyn yn cynnwys euogfarnau pan oeddech yn ifanc.**

Byddwn ni hefyd am wybod a yw unrhyw un o'ch teulu agos neu bobl sy'n gysylltiedig â chi yn ymwneud â gweithgarwch troseddol. O ganlyniad, bydd gwiriadau diogelwch cynhwysfawr lleol a chenedlaethol yn cael eu gwneud (rhyngwladol os yw'n briodol) ar bob ymgeisydd a'u teuluoedd/pobl gysylltiedig uniongyrchol.

Argymhellir yn gryf i ymgeiswyr hysbysu aelodau o'r teulu ac ati y bydd gwiriadau diogelwch yn cael eu cynnal arnynt.

Lle canfyddir bod gan berthnasoedd neu pobl gysylltiedig ag ymgeisydd euogfarnau neu rybuddiadau heb eu disbyddu ar gyfer troseddau cofnodadwy, ystyrir y dilynol:

• Y tebygolrwydd y bydd effaith andwyol ar berfformiad yr ymgeisydd a'r modd y bydd yn cyflawni dyletswydd e.e. trwy bwysau niweidiol neu wrthddrawiad buddiannau;

• Natur, nifer a difrifoldeb y troseddau neu'r cysylltiad â gweithgarwch troseddol a'r cyfnod o amser y digwyddodd y rhain drosto;

•A yw'n debygol y bydd yr amgylchiadau'n dwyn anfri ar neu'n achosi embaras i wasanaeth yr heddlu neu'r heddlu?

Bydd Swyddog Gwirio'r Heddlu yn cymryd penderfyniad bod ymgeisydd yn 'anaddas' ar sail euogfarnau perthnasoedd, deunydd cudd-wybodaeth neu ei g/chysylltiadau troseddol. Ni fydd canlyniadau'r gwiriadau ar berthnasoedd a phobl gysylltiedig yn cael eu datgelu i ymgeisydd.

**Tatŵau**

Nid yw tatŵau o reidrwydd yn rhwystr i gael eich penodi ac mae llawer yn dibynnu ar eu maint, natur, lleoliad a'u hyd a lled. Fodd bynnag, ni ellir derbyn tatŵau os ydynt ar eich wyneb, gwddf a dwylo.

Ystyrir bod tatŵau mewn mannau eraill yn annerbyniol os ydynt yn:

• Tanseilio urddas ac awdurdod y cwnstabl

• Gallu achosi tramgwydd i aelodau'r cyhoedd neu gydweithwyr a/neu wahodd pryfociad

• Gorliwgar neu'n niferus neu'n arbennig o amlwg

• Dangos agweddau annerbyniol tuag at fenywod, grwpiau lleiafrifol neu unrhyw ran arall o'r gymuned

• Dangos aliniad â grŵp penodol a allai achosi tramgwydd i aelodau'r cyhoedd neu gydweithwyr

• Cael eu hystyried yn anghwrtais, anweddus, di-chwaeth, hiliol, rhywiaethol, sectyddol, homoffobig, treisgar neu frawychus

• Os oes gennych datŵau ar flaenau'ch breichiau, dylech ddisgrifio eu natur, unrhyw eiriau a ddefnyddir, hyd a lled, maint a lleoliad yn eich cais

**Aelodaeth o Blaid Genedlaethol Prydain (BNP) neu fudiad tebyg**

Os ydych chi, neu os ydych chi wedi bod yn aelod o'r BNP neu fuduad tebyg bydd eich cais yn cael ei wrthod.

**Iechyd**

Mae PCSOs yn dod ar draws sefyllfaoedd ingol, trawma, gwrthdaro corfforol ac yn gweithio oriau hir ac yn gorffen yn hwyr ar sifftiau ac o ganlyniad mae angen iddynt fod yn ddigon cydnerth i ymdopi â gofynion a phwysau gwaith yr heddlu. Felly, mae'n rhaid i ymgeiswyr fwynhau iechyd da yn feddyliol ac yn gorfforol i ymgymryd â dyletswyddau'r heddlu.

Mae ein safon iechyd yn mynnu eich bod yn dangos y gallwch chi roi gwasanaeth rheolaidd ac effeithiol. Er mwyn gwneud hyn, gofynnwn ichi ddarparu manylion ynghylch eich iechyd. Os byddwch chi'n llwyddiannus yn ystod y cam ymgeisio ac yn pasio'r ganolfan asesu, fe anfonir holiadur meddygol atoch a gofynnir i chi ddod i mewn i gael archwiliad meddygol. Ystyrir iechyd pob ymgeisydd yn unigol ac ni wneir penderfyniad i wrthod ymgeisydd heb atgyfeirio at gynghorydd meddygol.

**Ymgeiswyr ag anableddau**

Mae Deddf Gwahaniaethu ar Sail Anabledd 1995 yn diffinio person ag anabledd fel "Nam corfforol neu feddyliol sy'n cael effaith hirdymor sylweddol ar ei allu i gyflawni gweithgareddau arferol o ddydd i ddydd."

Mae'r gwasanaeth heddlu yn croesawu ceisiadau gan bobl ag anableddau a bydd yn gwneud popeth o fewn ei allu i wneud addasiadau rhesymol, a fydd yn caniatáu i ymgeiswyr anabl wneud y gwaith. Rhowch wybod i ni os oes gennych anabledd a'r math o addasiad y gallai fod arnoch ei angen i'ch galluogi i wneud cais am y swydd a'i gwneud.

**Golwg**

Mae'r cyfyngiadau golwg dilynol yn gymwys i geisiadau PCSO:

**Golwg pellter**

6/12 neu'n well â'ch llygad de neu chwith a 6/6 â'r ddau lygad gyda'i gilydd. Os ydych chi'n gwisgo sbectolau neu lensys cyswllt, mae angen i chi gyrraedd 6/36 hefyd heb eich sbectolau neu'ch lensys.

**Golwg agos**

6/9 â'ch llygaid gyda'i gilydd (â chymorth).

**Golwg lliw**

Bydd defnydd o lensys cywiro lliw neu ddiffygion golwg lliw difrifol (monocromatiaid) yn golygu na fyddwch yn gymwys i ymgeisio. Mae trilliwiaid anomalaidd ysgafn yn dderbyniol fel sy'n wir am ddeugromatiaid neu drilliwiaid anomalaidd difrifol, ond bydd angen i chi fod yn ymwybodol o'r diffyg a gwneud addasiadau priodol.

**Llawdriniaeth llygaid**

Nid yw Keratotomi Radical, Keratotomi Arcuad neu grafftiadau ar y cornbilen yn dderbyniol. Mae ffurfiau eraill ar lawdriniaeth blygiannol megis LASIK, LASEK, PRK, ICRS, epiflap i gyd yn dderbyniol ar yr amod bod chwe wythnos wedi mynd heibio ers y llawdriniaeth, nid oes unrhyw sgîl-effeithiau gweddilliol a diwallir y safonau eraill ar gyfer golwg.

**Buddiannau busnes**

Oni bai bod y Prif Swyddog yn penderfynu fel arall, ni fyddwch fel rheol yn gymwys i gael eich penodi fel PCSO os oes gennych unrhyw un o'r buddiannau busnes dilynol:

•Mae gennych unrhyw swydd neu gyflogaeth er llogi neu er ennill (ac eithrio fel PCSO/swyddog yr heddlu) neu os ydych chi'n cynnal unrhyw fusnes

• Mae eich priod neu unrhyw berthynas arall sy'n byw gyda chi yn cadw siop neu rywbeth tebyg yn ardal yr heddlu dan sylw

•Rydych chi, eich priod neu unrhyw berthynas sy'n byw gyda chi yn dal neu sydd â buddiant ariannol mewn unrhyw drwydded neu hawlen sy'n ymwneud â thrwyddedu gwirodydd, tai lluniaeth neu fetio a hapchwarae neu reoleiddio mannau adloniant

**Sefyllfa ariannol**

Mae gan PCSOs safle breintiedig o ran eu mynediad i ystod o wybodaeth sensitif a gwerthfawr ac o bosibl gallent fod yn agored i lygredd. O ganlyniad, mae angen i ymgeiswyr fod yn rhydd rhag pwysau dyledion neu rwymedigaethau nas rhyddhawyd ac yn gallu rheoli benthyciadau a dyledion yn synhwyrol.

Fel rhan o asesu'ch cais, byddwn ni'n gwirio i bennu a gwirio'ch sefyllfa ariannol. Rydym yn deall y bydd gan y mwyafrif o ymgeiswyr ddyledion o ryw fath megis dyledion morgais, benthyciad myfyriwr neu fenthyciad arall neu ddyledion cerdyn credyd/siop a sydd o fewn eich moddau ac y gellir eu rheoli ac na fyddant yn rhwystr i'ch penodi.

Fodd bynnag, nid ystyrir ymgeiswyr sydd â Dyfarniadau Llys Sirol neu IVAs sy'n weddill yn eu herbyn neu sydd wedi'u cofrestru'n fethdalwyr ac nad yw eu dyledion methdaliad wedi'u rhyddhau. Ystyrir ymgeiswyr sydd wedi'u cofrestru fel methdalwyr a mae eu dyledion methdaliad wedi'u rhyddhau ar ôl tair blynedd o ryddhau'r ddyled yn unig. Gellid ystyried ymgeiswyr sydd â Dyfarniadau Llys Sirol neu IVAs sydd wedi'u rhyddhau.

**Addysg a sgiliau**

Nid oes angen cymwysterau i gael eich penodi, ond at ddibenion hyfforddi a datblygu, bydd yn ofynnol i chi gyflwyno tystysgrifau arholiad os cewch eich cymeradwyo i gael eich penodi. Os ydych chi'n dal i fod mewn addysg amser llawn, neu wedi'i gadael yn ddiweddar, efallai y byddwn ni hefyd yn gofyn am ganolwr o'r sefydliad perthnasol.

**Disgrifiad Swydd**

**Prif bwrpas y rôl**

Patrolio'r ardal rydych chi'n gyfrifol amdani, gan weithio mewn partneriaeth â'r gymuned, cwmnïau rheilffyrdd ac asiantaethau eraill i sicrhau diogelwch cymunedol a lleihau troseddu ar y rheilffyrdd, a darparu presenoldeb amlwg, hygyrch a chyfarwydd yn y gymuned.

**Prif gyfrifoldebau**

Cynnal patrolau amlwg iawn, mewn iwnifform i wrthsefyll anhrefn a niwsans cyhoeddus, gan ymateb i alwadau a cheisiadau am gymorth yn briodol.

Darparu sicrwydd i'r cyhoedd i atal troseddau lefel isel ac ymddygiad gwrthgymdeithasol.

Gweithio â chyrff perthnasol i adeiladu a chynnal perthnasoedd a phartneriaethau cymunedol.

Gorfodi is-ddeddfau rheilffrdd a thramgwyddau diannod gan ddefnyddio dulliau adrodd confensiynol a hysbysiadau cosb benodedig.

Darparu cefnogaeth a chymorth i swyddogion yr heddlu er mwyn cymryd rheolaeth briodol ar ddigwyddiad.

Casglu gwybodaeth a chudd-wybodaeth yn ystod patrolau a gweithgareddau rheolaidd yn unol â deddfwriaeth, polisi a chodau ymarfer perthnasol.

Paratoi a chyflwyno datganiadau ysgrifenedig o dystiolaeth a mynychu'r llys i gefnogi erlyniadau lle bo angen.

**Diogelwch Cymunedol**

**Mabwysiadu ymagwedd ddatrys problemau at faterion cymunedol**

Gweithio â phartneriaid cymunedol ac asiantaethau eraill i ddatrys problemau cymunedol yn unol â'r ddeddfwriaeth, gweithdrefnau polisi a chytundebau partneriaeth perthnasol.

**Cynnal patrolau**

Cynnal patrolau amlygrwydd uchel i gynnal hyder y gymuned a lleihau risgiau i ddiogelwch y cyhoedd.

**Cyfrannu at gynnal diogelwch ar y rheilffyrdd**

Cyfrannu at gynnal diogelwch ar y rheilffyrdd trwy nodi ac ymateb i beryglon, delio â throseddau ar y rheilffyrdd a mynychu digwyddiadau yn unol â deddfwriaeth a pholisi'r Llu.

**Cudd-wybodaeth**

**Casglu cudd-wybodaeth i gefnogi amcanion plismona**

Casglu cudd-wybodaeth i hwyluso cyflawni amcanion ynghylch lleihau troseddu ac anhrefn. Sicrhau y ceir cudd-wybodaeth yn foesegol ac yn unol â'r ddeddfwriaeth, polisi, protocolau a chodau ymarfer perthnasol.

**Defnyddio cudd-wybodaeth i gefnogi amcanion plismona**

Defnyddio cudd-wybodaeth i gefnogi cyflawni amcanion ynghylch diogelwch cymunedol a lleihau troseddu. Sicrhau y defnyddir cudd-wybodaeth yn foesegol ac yn unol â'r ddeddfwriaeth, polisi, protocolau a chodau ymarfer perthnasol.

**Ymgyrchoedd yr Heddlu**

**Paratoi ar gyfer ymgyrchoedd plismona a gynlluniwyd, a chymryd rhan ynddynt**

Cymryd rhan mewn ymgyrchoedd yr heddlu ac ymgyrchoedd dan arweiniad asiantaeth arall, gan weithio o fewn terfynau awdurdod priodol a chyflawni tasgau sy'n angenrheidiol er mwyn gweithredu'r ymgyrch yn llwyddiannus, tra'n rheoli risgiau i'r ymgyrch a gweithredu yn unol â deddfwriaeth a gweithdrefn.

**Darparu ymateb cychwynnol i ddigwyddiadau**

Ymateb yn brydlon a chymryd rheolaeth ar y digwyddiad trwy nodi natur y digwyddiad yn gywir a chymryd camau priodol i sicrhau ei fod yn cael ei drin a'i gofnodi'n gywir.

**Ymchwilio**

**Cynnal ymchwiliad cychwynnol**

Cymryd rhan yn yr ymchwiliad cychwynnol a gwaith cadw'r lleoliad yn unol â'r polisïau ymchwilio a'r gofynion cyfreithiol perthnasol, gan arddangos cymorth i ddioddefwyr a thystion ac yn nodi unrhyw effaith bosibl ar y gymuned.

**Rheoli gwaith cadw'r lleoliad**

Rheoli'r lleoliad, dan gyfarwyddyd, gan gymryd camau priodol i sicrhau bod gwaith cadw cychwynnol y lleoliad wedi'i gwblhau.

**Darparu gofal i ddioddefwyr a thystion**

Darparu'r gofal angenrheidiol i ddioddefwyr a thystion mewn modd moesegol ac empathig ac yn unol â'r ddeddfwriaeth, polisïau a gweithdrefnau.

**Y Ddalfa ac Erlyn**

**Chwilio pobl neu eiddo personol**

Chwilio unigolyn (ion) neu eiddo personol yn unol â'r ddeddfwriaeth, polisi a gweithdrefnau perthnasol, tra'n parchu urddas yr unigolyn a bod yn ymwybodol o'r effaith bosibl ar y gymuned.

**Paratoi a chyflwyno ffeiliau achos**

Nodi a chyflwyno deunyddiau achos, gan weithio â'r CPS neu asiantaethau/sefydliadau perthnasol eraill i ddatblygu'r achos.

**Cyflwyno tystiolaeth yn y llys a mewn gwrandawiadau eraill**

Mynychu'r llys a rhoi tystiolaeth yn unol â deddfwriaeth.

**Cyfrifoldeb personol**

**Cwblhau gweithdrefnau gweinyddu**

Sicrhau bod yr holl faterion sy'n ymwneud â phrosesu gwybodaeth yn cael eu cynnal mewn modd prydlon, effeithlon ac yn unol â deddfwriaeth, polisi a gweithdrefn.

**Cydymffurfio â deddfwriaeth Iechyd a Diogelwch**

Sicrhau eich bod yn dangos dyletswydd gofal a chymryd camau priodol i gydymffurfio â gofynion Iechyd a Diogelwch drwy'r amser.

**Cynnal safonau ymarfer broffesiynol**

Sicrhau bod eich ymddygiad yn cydymffurfio â gwerthoedd sefydliadol a threfnu'ch gwaith eich hun yn effeithiol er mwyn diwallu gofynion eich rôl. Nodi, gweithredu a monitro gweithgareddau datblygu i wella'ch perfformiad eich hun.

**Gwneud y defnydd gorau o dechnoleg**

Gwneud y defnydd gorau o dechnoleg i gefnogi'ch rôl, gan sicrhau gweithredu'n gywir a chydymffurfio â gofynion sefydliadol a chyfreithiol.

**Hyrwyddo cydraddoldeb, amrywiaeth a Hawliau Dynol mewn arferion gwaith**

Hyrwyddo cydraddoldeb, amrywiaeth a Hawliau Dynol mewn arferion gwaith trwy ddatblygu a chynnal perthnasoedd gweithio cadarnhaol, gan sicrhau bod cydweithwyr yn cael eu trin yn deg ac yn cyfrannu at ddatblygu cyfle cyfartal mewn arferion gwaith.

**Darparu ymateb sefydliadol gan gydnabod anghenion pob cymuned**

Adeiladu a chynnal cysylltiadau cymunedol trwy ddarparu gwasanaeth sy'n ymateb i anghenion pob cymuned a thrwy sicrhau bod y rhai hynny sy'n cael eu heffeithio gan droseddau yn cael gwasanaeth teg a gwrthwahaniaethol.

**Gweithio fel rhan o dîm**

Gweithio'n gydweithredol ag aelodau'r tîm a chydweithwyr, gan gyfrannu'n gadarnhaol ac yn adeiladol at gyflawni amcanion tîm a sefydliadol.

**Rheoli'r Sefydliad**

**Cymryd rhan mewn cyfarfodydd**

Paratoi ar gyfer a chyfrannu'n weithredol at gyfarfodydd mewn modd clir, cryno a pherthnasol, gan sicrhau bod penderfyniadau a gweithredoedd yn cael eu cyfathrebu i bersonél priodol.

**Iechyd, diogelwch a lles**

**Darparu cymorth cyntaf**

Nodi natur salwch neu anaf a darparu'r driniaeth cymorth cyntaf angenrheidiol yn unol â gweithdrefnau cymeradwy.

**Gweithio ag eraill**

**Parch at hil ac amrywiaeth**

Deall barnau pobl eraill a'u cymryd i ystyriaeth. Bod yn bwyllog a diplomatig wrth ddelio â phobl, gan eu trin ag urddas a pharch drwy'r amser. Deall a bod yn sensitif i wahaniaethau cymdeithasol, diwylliannol a hiliol.

**Gweithio mewn tîm**

Gweithio'n effeithiol fel aelod o dîm a helpu i feithrin perthnasoedd ynddo. Helpu a chefnogi eraill yn weithredol er mwyn cyflawni nodau tîm.

**Canolbwyntio ar y gymuned a'r cwsmer**

Darparu lefel uchel o wasanaeth i gwsmeriaid. Cynnal cyswllt â chwsmeriaid, penderfynu beth sydd arnynt ei angen ac ymateb iddynt.

**Cyfathrebu effeithiol**

Cyfathrebu'r holl anghenion, cyfarwyddiadau a phenderfyniadau'n glir. Addasu'r dull cyfathrebu i ddiwallu anghenion y gynulleidfa. Gwirio bod pobl yn deall.

**Cyflawni canlyniadau**

**Cyfrifoldeb personol**

Cymryd cyfrifoldeb personol am eich gweithredoedd eich hun ac am ddatrys materion neu broblemau sy'n codi. Canolbwyntio ar gyflawni canlyniadau hyd at safonau gofynnol a datblygu sgiliau a gwybodaeth.

**Cydnerthedd**

Dangos dibynadwyedd a chydnerthedd o dan amgylchiadau anodd. Cadw'n dawel ac yn hyderus, ac

Ymateb yn rhesymegol ac yn bendant mewn sefyllfaoedd anodd.

**Y broses ddethol**

I ddod yn PCSO, bydd haid i chi arddangos bod gennych yr hyn sydd ei angen i fynd i'r afael â heriau hyfforddi ac, yn y pen draw, plismona. Oherwydd hynny fe'ch barnir yn ôl proses recriwtio a dethol drwyadl.

Os oes gennych anabledd, e.e. anhawster dysgu penodol, ystyrir addasiadau rhesymol ar gyfer y broses ddethol. Fe'ch hysbysir am y weithdrefn ar y cam perthnasol.

**Cam 1: Cwblhau cais**

Mae'r ffurflen gais yn cynnwys adrannau i chi ddarparu tystiolaeth o'r cymwyseddau craidd rydym yn chwilio amdanynt, y gwaith paratoi a wnaethoch cyn gwneud cais a pham rydych am ddod yn PCSO.

**Cam 2: Y ganolfan asesu**

Os byddwch chi'n llwyddiannus yn y cam ffurflen gais, fe'ch gwahoddir i fynychu canolfan asesu ffurfiol.

Bydd y Ganolfan Asesu yn cynnwys:

• Cyfweliad strwythuredig 60 munud

• Profion seicometrig Cyfrif Rhifol a Rhesymu Geiriol

• Prawf cyfathrebu ysgrifenedig

• Y Prawf Ffitrwydd Cysylltiedig â Swydd (JRFT)

Gyda'i gilydd, bydd y gweithgareddau hyn yn ein galluogi i asesu a oes gennych y sgiliau a'r rhinweddau sydd eu hangen ar PCSO.

**Cam 3: Archwiliad Meddygol**

Os byddwch chi'n llwyddiannus yn y ganolfan asesu ac yn cael cynnig amodol, gofynnir i chi fynychu asesiad meddygol cynhwysfawr, a gynhelir gan feddyg neu nyrs gofrestredig. Mae'r asesiad meddygol yn drylwyr ac yn cynnwys gwiriadau ar eich golwg, clyw, pwysedd gwaed a màs corff a bydd yn ein helpu i benderfynu a oes gennych y lefel iechyd sydd ei hangen ar PCSO ai peidio.

**Cam 4: Gwirio a thystlythyrau**

Byddwch yn mynd drwy'r broses wirio lawn ar ôl i chi gael cynnig amodol, bydd hyn yn cynnwys gwiriadau ar ganolwyr cyflogaeth yn ogystal â manylion a gynhwysir yn yr adran Gwiriadau Diogelwch. Byddwn ni'n eich hysbysu ar ôl i'r gwiriadau diogelwch priodol gael eu cwblhau ac ni fyddwn yn anfon eich llythyr cynnig neu gontract tan y cam hwn. Byddwn ni hefyd yn dilyn i fyny ar ganolwyr cyflogaeth ar gyfer y tair blynedd flaenorol. Ni fyddwn yn cysylltu â'ch cyflogwr presennol nes i chi gael eich contract neu os ydych chi'n rhoi caniatâd i ni. Fel sy'n wir ag unrhyw swydd arall, rydym yn cadw'r hawl i dynnu'r cynnig yn ôl os bydd canolwr cyflogaeth yn nodi problem, er bod hyn yn brin.

Mae safonau gwirio yn parhau i fod yn gymwys hyd nes y byddwch yn dechrau gweithio ac wedi hynny. Os bydd unrhyw ddigwyddiad yn digwydd hyd at eich dyddiad cychwyn y byddech wedi ei ddatgan ar eich Holiadur Gwybodaeth Bersonol, pa mor ddibwys bynnag rydych yn credu ei fod, bydd rhaid i chi gysylltu â ni amdano. Ystyrir bod methu â gwneud hynny yn fater ynghylch uniondeb.

**Cyflog a buddion**

Gall PCSOs o fewn Heddlu Trafnidiaeth Prydain ddisgwyl pecyn cyflog a buddion cystadleuol sy'n cynnwys:

Cyflogau cystadleuol a delir pob pedair wythnos

£20,117.19 wrth gychwyn gwasanaethu

15% lwfans sifft ar ôl cwblhau'r hyfforddiant

**Hawl i wyliau blynyddol**

Mae gan PCSOs hawl i 28 diwrnod o wyliau blynyddol am lai na dwy flynedd o wasanaeth, yn codi i 30 diwrnod ar ôl pum mlynedd o wasanaeth. Rhoddir cyfanswm o wyth Gŵyl Banc/Cyhoeddus â thâl yn flynyddol. Bydd y rhain yn cael eu digolledu os bydd gofyn i chi weithio ar unrhyw un o'r dyddiau hyn.

**Cynllun Pensiwn**

Byddwch, yn ôl disgresiwn Heddlu Trafnidiaeth Prydain (BTP), yn cael eich cynnwys yn Adran Costau a Rennir Awdurdod yr Heddlu o Gynllun Pensiwn y Rheilffyrdd ar y dyddiad y byddwch yn dod i mewn i Gyflogaeth y Llu. O dan ddarpariaethau Deddf Nawdd Cymdeithasol 1986, nid yw aelodaeth o gynllun pensiwn yn orfodol. Os rhowch rybudd i optio allan o Gynllun Pensiwn y Rheilffyrdd o fewn un mis o ymuno â'r Cynllun yna cymerir camau er mwyn i chi gael eich trin fel pe na fyddech erioed wedi cael eich cynnwys yn y Cynllun.

**Teithio**

Mae gan PCSOs hawl i gyfleusterau teithio ar y rheilffyrdd am ddim neu ar gyfradd is at ddibenion preswyl yn unig yn unol â'r rheoliadau cyfredol. Ar hyn o bryd, mae PCSOs yn Llundain a'r De Ddwyrain yn derbyn milltiredd am ddim o 70 milltir, ac mae'r rhai hynny y tu allan i Lundain a'r De Ddwyrain yn derbyn wyth milltir. Rhoddir consesiynau teithio yn ôl disgresiwn ATOC a byddant yn cael eu tynnu'n ôl os cânt eu camddefnyddio.

**Gwasanaeth Iechyd Galwedigaethol Llawn**

Yn cynnwys cyngor i reolwyr a chyflogeion ar bob mater iechyd cysylltiedig â gwaith, gan gynnwys corfforol a seico-gymdeithasol, a chynorthwyo i atal effeithiau niweidiol ar iechyd. Rydym hefyd yn darparu cymorth lles trwy Care First [Gofal yn Gyntaf] ar gyfer yr holl gyflogeion.

**Tai Gweithwyr Allweddol**

Gall byw mewn rhai lleoliadau, yn arbennig Llundain, fod yn ddrud. Yn aml mae PCSOs yn gymwys ar gyfer Tai Gweithwyr Allweddol a all eich helpu i gael mynediad i'r ysgol eiddo trwy ystod o opsiynau perchenogaeth cost isel a gefnogir gan y llywodraeth. Mae rhai safleoedd a allai fod yn ddefnyddiol i chi yn cynnwys www.mho.co.uk, www.housingoptions.co.uk a www.myftbihome.co.uk

Sylwer nad yw'r sefydliadau a chynlluniau hyn yn gysylltiedig â BTP mewn unrhyw fodd ac y dylid cyfeirio unrhyw gwestiynau sydd gennych at y sefydliad mae gennych ddiddordeb ynddo.

**Cwestiynau Cyffredin**

**1. Pryd fyddwch chi'n cysylltu ag ymgeiswyr llwyddiannus?**

Hysbysir pob ymgeisydd os ydynt wedi pasio neu fethu cam ffurflen gais y broses. Os ydych chi am gael diweddariad ar statws eich cais, cadwch lygad ar y wefan recriwtio.

**2. Pryd fydda i'n gwybod a oes lle gennyf yn y Ganolfan Asesu?**

Bydd canlyniadau'r broses hidlo bapur yn cael eu cyfathrebu'n rheolaidd. Bydd gennych oddeutu pythefnos o rybudd os cewch eich gwahodd i fynychu Canolfan Asesu.

**3. A alla i drosglwyddo fy nghanlyniadau o ganolfan Asesu flaenorol i lu arall?**

Gweledigaeth BTP yw darparu rhagoriaeth plismona ar gyfer rheilffyrdd Prydain. Er mwyn helpu i gyflawni hyn, rydym wedi symud i ffwrdd o'r broses recriwtio genedlaethol (NPIA) a'r ganolfan Asesu CHWILIO, gan ffafrio proses ddethol gadarn sydd yn bwrpasol i BTP.

Oherwydd hyn, allwn ni ddim derbyn ceisiadau gan luoedd y Swyddfa Gartref gan na ellir trosglwyddo'r canlyniadau.

**4. A alla i wneud cais tra bod gennyf gais byw â llu arall?**

Gallwch, oherwydd y ffaith bod BTP yn cynnig proses ddethol bwrpasol, ni fyddwn yn gofyn i chi ganslo'ch cais â llu arall nes i chi gael cynnig amodol.